Dita Botërore e Trurit

Dita Botërore e Trurit https://ata.gov.al/2025/07/22/dita-boterore-e-trurit/ është një ngjarje ndërkombëtare e shëndetit publik që zhvillohet çdo vit më 22 korrik, me synimin për të rritur ndërgjegjësimin rreth sëmundjeve neurologjike dhe rëndësisë së kujdesit për shëndetin e trurit. Kjo ditë është ndërmarrje e Federatës Botërore të Neurologjisë (World Federation of Neurology – WFN), dhe mbështetet nga organizata të ndryshme mjekësore dhe komunitete në mbarë botën.

Qëllimi

Qëllimi kryesor i Ditës Botërore të Trurit 
https://www.ishp.gov.al/event/22-korrik-2018-dita-boterore-e-trurit/ është të informojë dhe edukojë publikun mbi ndikimin e çrregullimeve neurologjike në jetën e njerëzve, të promovojë parandalimin e tyre, dhe të nxisë aksesin e barabartë në kujdesin neurologjik në nivel global.

Në këtë ditë organizohen aktivitete të ndryshme, përfshirë fushata ndërgjegjësimi, konferenca shkencore, aktivitete edukative në komunitet, si dhe publikime për mbështetjen e politikave shëndetësore në lidhje me trurin.

Mesazhet kyçe

Federata Botërore e Neurologjisë ka përqendruar Ditën Botërore të Trurit https://www.kultplus.com/lajme/22-korriku-dita-boterore-e-trurit-kujdesi-per-trurin-fillon-ne-cdo-moshe/ rreth pesë mesazheve kyçe:

1. Ndërgjegjësimi: Çrregullimet neurologjike janë shkaku kryesor i viteve të humbura për shkak të aftësisë së kufizuar dhe shkaku i dytë më i zakonshëm i vdekshmërisë në botë.

2. Edukimi: Kujdesi për trurin duhet të jetë prioritet gjatë gjithë jetës, nga fëmijëria deri në pleqëri.

3. Parandalimi: Parandalimi i sëmundjeve neurologjike fillon me një stil jetese të shëndetshëm, duke përfshirë aktivitetin fizik të rregullt, ushqimin e balancuar, gjumin cilësor, menaxhimin e stresit, kontrollin e faktorëve të rrezikut vaskular dhe përfshirjen sociale.

4. Qasja: Qasja e barabartë në shërbime neurologjike, diagnostikim dhe trajtim është thelbësore, pavarësisht statusit socio-ekonomik të individit.

5. Ndikimi global: Nevojitet një kornizë globale për shëndetin e trurit, që fokusohet në identifikimin e hershëm të rrezikut, ndërhyrjet parandaluese, reduktimin e faktorëve mjedisorë dhe sigurimin e kujdesit neurologjik gjithëpërfshirës dhe të drejtë.

Rëndësia

Me rritjen e jetëgjatësisë dhe ndryshimeve në mënyrën e jetesës, sëmundjet neurologjike si demenca, goditjet në tru, epilepsia, skleroza e shumëfishtë dhe sëmundjet neurodegjenerative po bëhen gjithnjë e më të zakonshme. Dita Botërore e Trurit https://neutrale.al/index.php/2024/07/22/22-korriku-eshte-percaktuar-si-dita-boterore-e-trurit/ synon të theksojë rëndësinë e investimeve në kërkimin shkencor, trajnimin e profesionistëve të kujdesit shëndetësor dhe përmirësimin e politikave shëndetësore në këtë fushë https://www.balkanweb.com/dita-boterore-e-trurit-ministria-albana-kociu-ndan-rastin-e-pacientes-16-vjecare-nderhyrje-moderne/#gsc.tab=0/.

Shih edhe

 Neurologjia

 Sëmundjet e trurit

 Shëndeti publik

 Federata Botërore e Neurologjisë

Burime

Kategoria:Ditë ndërkombëtare